ভারতে বন্ধ হচ্ছে পাক দূতাবাস! ভারতে থাকা পাক নাগরিকদের ৪৮ ঘণ্টার মধ্যে দেশ ছাড়তে হবে

ওয়েব ডেস্ক: পহেলগাঁওয়ে( Pahalgam) জঙ্গি হানা! নিহত একাধিক। নিহতের তালিকাতে রয়েছে বঙ্গের ৩ সন্তানের নাম। আর এই ন্যক্কারজনক ঘটনার বিরুদ্ধে কড়া পদক্ষেপ নিল ভারতীয় সরকার। বন্ধ করা হল সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। পাশাপাশি, ভারতের পক্ষ থেকে বলা হয়েছে সমস্ত পাক নাগরিকদের আগামী ৪৮ ঘন্টার মধ্যে ভারত ছাড়তে হবে। অর্থাৎ পাক অধিবাসীদের কাছে আর মাত্র ৪৮ ঘন্টা সময়। আর সেই সময়ের মধ্যেই ছাড়তে হবে ভারতের মাটি।

জঙ্গি হামলার জেরেই ভারতের পক্ষ থেকে গ্রহণ করা হয়েছে এই পদক্ষেপ।

উল্লেখ্য, বুধবার দুপুরে পহেলগাঁও জঙ্গি হামলার ঘটনার পরিপ্রেক্ষিতে ডাক দেওয়া হয়েছিল বৈঠকের। আর সেই বৈঠক থেকেই প্রতিরক্ষামন্ত্রী রাজনাথ সিং (Rajnath Singh) জানিয়েছিলেন জম্মু এবং কাশ্মীরের (Jammu Kashmir) পহেলগাঁওয়ে হত্যালীলার ঘটনার দ্রুত জবাব দেওয়া হবে। আর সেই জবাবই বুধবার রাত ৯টা নাগাদ সাংবাদিক বৈঠক করে দিলেন বিদেশ সচিব বিক্রম মিশ্রি।

আরও পড়ুন: পহেলগাঁও কাণ্ডে পাকিস্তানকে কড়া জবাব ভারতের, নেওয়া হল বিরাট বড় সিদ্ধান্ত! কী কী বন্ধ করা হল?

প্রধানমন্ত্রী নরেন্দ্র মোদির বাসভবনে বুধবার বিকেলবেলায় জরুরি বৈঠকের ডাক দেওয়া হয়। কেন্দ্রীয় মন্ত্রিসভার নিরাপত্তা সংক্রান্ত কমিটির উচ্চপর্যায়ের বৈঠক হয়। আর বৈঠকের পরেই একগুচ্ছ সিদ্ধান্ত গ্রহণ করে ভারত। যার মধ্যে অন্যতম আগামী ৪৮ ঘণ্টার মধ্যে ভারতীয় পাকবাসীদের ভারতের মাটি ছাড়তে হবে।

উল্লেখ্য, ইতিমধ্যেই পহেলগাঁওয়ে (Pahalgam) জঙ্গি হামলায় কড়া পদক্ষেপ গ্রহণ করল জম্মু কাশ্মীর পুলিশ! পহেলগাঁওয়ের হত্যালীলায় জড়িত জঙ্গিদের খোঁজ পেতে পুরস্কার ঘোষণা করল জম্মু এবং কাশ্মীর পুলিশ (Jammu Kashmir Police)।

জঙ্গিনিধন অভিযানে সাহায্য হওয়ার মতো কোনও তথ্য দিয়ে কেউ সহায়তা করলে তাঁকে ২০ লক্ষ টাকা পুরস্কার দেওয়া হবে।

সন্দেহভাজনদের খোঁজ পেতে ইতিমধ্যেই জম্মু কাশ্মীর পুলিশের পক্ষ থেকে সাধারণ বাসিন্দাদেরও সাহায্য চাওয়া হয়েছে। পাশাপাশি, এফআইআর রুজু করা হয়েছে অনন্তনাগ জেলার পহেলগাঁও থানায়।

ইতিমধ্যেই জম্মু কাশ্মীর পুলিশের পক্ষ থেকে পোস্টার রিলিজ করে এই আবেদন করা হয়েছে।

দেখুন অন্য খবর

Powered by youtube embed code and snabblån utan uc